Joel Holden Filártiga Ferreira

Joel Holden Filártiga Ferreira -  pohãnohára, ta'ãnga'apohára, sa'yhára; tekove resãi ha tekoha rerekua; ñe'ẽpapára ha Guarani ñe'ẽ rayhuhára. Heñoiva'ekue táva Yvytymi, Paraguay retãme, ára 15 jasypoapy ary 1932-pe. Itúva herava'ekue Juan Bautista Filártiga, táva Mbujapeygua; ha isýkatu héra Lidia Ferreira.

Ita'ýrango Joelito Filártiga, tahachikuéra ojukava'ekue ary 1976-pe, Stroessner oĩrõguare ñane retã ruvichárõ. Joel Filártiga Ferreira niko heta oñorairõva'ekue tekosãso ha tekove tekoitére ha avei ojepytaso ha ombohovaikaria'ýikuri Alfredo Stroessner-pe.

Joel Holden Filártiga Ferreira akóinte ojehecharamókuri hekopotĩ, hekosakã, iñarandu ha hekojekupytýre. Sa'yhára ramo oĩkuri aty “Arte Nuevo”-pe ha hembiapokue ojehechaukajepékuri Argentina, México ha Estados Unidos-pe. Ikatúkuri oho omba'apóvo Estados Unidos-pe; jepémo upéicha, ary 1959-pe omopu'ã tasyo La Esperanza, Yvyku'ípe, oñangareko ha oipytyvõhaguépe umi imboriahuvévape ha avei ñande ypykuérape.

Pohãnohára Joel Holden Filártiga Ferreira omanókuri táva Paraguay, Paraguay retãme; ára 5 jasypokõi ary 2019-pe.

 Joaju 
homenaje de la Cámara de Senadores al Dr. Joel Filártiga Ferreira

 *** 
 JOEL HOLDEN FILÁRTIGA FERREIRA. Ohai: David Galeano Olivera.

Filártiga Ferreira